които показват най-малко идентификационните данни, съхранявани в компютърната база данни, за целите на идентификацията на еднокопитното животно по време на движение:
 а)на тяхната територия;
 б)към държави членки съгласно дерогацията, предвидена в член 69 от Делегиран регламент (ЕС) 2020/688;
 в)към трети държави, които са разрешили такава идентификация.
 3.Държавите членки обаче не разрешават използването на пластмасови карти, смарт карти или цифрови приложения на преносими електронни устройства като единствен идентификационен документ, когато движението е към кланица.
 Раздел 2
 Оперативни правила за уникалния доживотен идентификационен документ
 Член 21
 Срокове за идентификация
 1.Операторът на еднокопитно животно гарантира, че еднокопитно животно, за което отговаря, е идентифицирано в срок, който се определя от държавата членка, и не надвишава 12 месеца след датата на раждане на животното и във всеки случай преди животното да напусне животновъдния обект на раждане за период над 30 дни, освен когато:
 а)се прилагат дерогациите, предвидени в член 66, параграф 2, букви в) или д) от Делегиран регламент (ЕС) 2019/2035; или
 б)това движение се извършва в съответствие с член 43, параграф 2; или
 в)еднокопитното животно принадлежи на популация еднокопитни животни, живеещи в полудиви условия, и се прилагат условията по член 60 от Делегиран регламент (ЕС) 2019/2035.
 2.Чрез дерогация от параграф 1 от настоящия член развъдните сдружения, които са създали родословни книги за чистопородни разплодни еднокопитни животни, могат, в съответствие с изискванията за идентификация, установени в част 3, точка 1 от приложение I към Регламент (ЕС) 2016/1012, да изискват животните да бъдат идентифицирани като „жребчета при майката“, от която те зависят.
 3.Чрез дерогация от параграфи 1 и 2 нов уникален доживотен идентификационен документ може да бъде издаден по всяко време:
 а)по искане на компетентния орган или, когато е приложимо, на органа с делегирани правомощия, когато съществуващият уникален доживотен идентификационен документ не отговаря на изискванията на член 17 или когато някои идентификационни данни, посочени в раздел I, II или III от образеца на идентификационен документ за еднокопитни животни, установен в част 1 от приложение II, не са били въведени точно от издаващия компетентен орган или, когато е приложимо, от органа с делегирани правомощия; или
 б)когато уникалният доживотен идентификационен документ, издаден преди датата на прилагане на настоящия регламент, не може да бъде адаптиран, за да отговаря на изискванията, установени в член 17.
 4.Нов уникален доживотен идентификационен документ се издава в разширен формат или съществуващият стандартен идентификационен документ се попълва до разширен идентификационен документ, като се добавят раздели IV—X от образеца на идентификационен документ за еднокопитни животни, установен в част 1 от приложение II към настоящия регламент, в случай на еднокопитно животно, което
 а)е преминало в категорията „висококачествено еднокопитно животно“ в съответствие с член 92, параграф 2, буква б) от Делегиран регламент (ЕС) 2020/688; или
 б)е вписано като чистопородно разплодно еднокопитно животно в главния раздел или вписано като разплодно еднокопитно животно в допълнителен раздел на родословна книга, създадена от развъдно сдружение, което провежда развъдна програма, одобрена в съответствие с член 8 или член 12 от Регламент (ЕС) 2016/1012; или
 в)е регистрирано като регистриран кон, както е посочено в член 2, параграф 5, буква б), в съответствие с правилата